./data/phi1254/phi001/phi1254.phi001.perseus-lat2.xml
Aelius noster, litteris ornatissimus memoria nostra, erravit aliquotiens  Nam aliquot verborum Graecorum antiquiorum, proinde atque essent propria nostra, reddidit causas falsas  Non leporem dicimus, ut ait, quod est levipes, sed quod est vocabulum anticum Graecum  Multa vetera illorum ignorantur, quod pro his aliis nunc vocabulis utuntur; et illorum esse plerique ignorent Graecum, quod nunc nominant Ἕλληνα, puteum, quod vocant  φρέαρ leporem, quod λαγωὸν dicunt  In quo non modo Aelii ingenium non reprehendo, sed industriam laudo; successum enim fert  fortuna, experientiam laus sequitur